UBT testą galima atlikti praėjus 4-ioms savaitėms po antibiotikų nutraukimo ir 2-iems savaitėms po protonų siurblių inhibitorių nutraukimo. Taip pat svarbu 1-ą savaitę nevartoti Bismutho preparatų (Ulcamed).
Kadangi UBT yra labai tikslus tyrimas, nebereikia kartoti gastroskopijos, kad patikrintumėte H.pylori naikinimo efektyvumą.
H.pylori išmatų antigeno nustatymo jautrumas siekia vos 50 %, todėl gali būti daug klaidingai neigiamų rezultatų (t.y. bakterija yra, tačiau testo metu jos neaptinkama). Šis testas nerekomenduotinas H.pylori diagnositikai.
H.pylori IgG nustatymas kraujo tyrimo metu po taikyto gydymo galimas praėjus ne mažiau metams nuo gydymo pabaigos. Atliekant tyrimą iš karto po gydymo, beveik visada antikūnių titras bus aukštas, o rezultatas klaidingai vertinamas kaip teigiamas (t.y. bakterijos nėra (sėkmingai išnaikinta), tačiau kraujo tyrimas rodo, kad yra). Antikūniai (H.pylori IgG) prieš šį mikroorganizmą iš mūsų kraujotakos pasišalina per metus laiko, kartais dar ilgiau.